Артыкчылыктуу акциялар
Артыкчылыктуу акциялар – биринчи кезекте 
(жөнөкөй акциялардын ээлерине караганда) коом жоюлганда төлөнүүчү (жоюу наркы) 
наркта жана белгиленген өлчөмдөүлүшпайда алууга укук берүүчү акциялар. КР 
мыйзамдарына ылайык А. а. добуш берүү укугуна ээ эмес, б. а. алардын ээлеринин 
(добуш берүү жолу менен) эмитент-уюмду башкаруу ишине катышуу укуктары жок. 
Жайгаштырылган А. а. саны акционердик коомдун баардык акцияларынын 25 пайызынан 
ашпоосу тийиш.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Юридикалык аталгылар жана түшүнүктөр